《武昌遣兴》
清代·周锡溥

长笛吹残鬓有丝，十年疏影汉南枝。酒醒峡口闻猿处，秋老黄南梦鹤时。

细雨始知江路永，西风不觉客帆迟。次山亭畔寒溪近，便拟拈椎问导师。

作者简介：湖南湘阴人，字半帆。乾隆四十年进士。授宁朔知县。县故治宁夏府，有旗兵驻防，科敛繁重，锡溥为缓征徭。摄水利同知，调武威县。有《安愚斋文集》、《诗集》。